હરિયાણાના નૂંહમાં રહેતા અકબરને ટોળાંએ મોતને ઘાટ ઉતારી દીધા હતા. આ ઘટનામાં બે વ્યક્તિની ધરકડ કરવામાં આવી છે.

રાજસ્થાનના અલવરમાં આ પ્રકારની આ ત્રીજી ઘટના છે. 

જેમાં કથિત ગૌરક્ષોએ ગાયની તસ્કરીની શંકાને પગલે કોઈને માર મારીને મોતને ઘાટ ઊતારી દીધી હોય.

ગત વર્ષે પહલૂ ખાન અને ઉમર નામની વ્યક્તિની આ રીતે હત્યા કરી દેવાઈ હતી. 

સમગ્ર મામલે મુસ્લિમ મેવ સમાજે નારાજગી વ્યક્ત કરી છે.

ક્યાં અને કઈ રીતે કરાઈ હત્યા? 

પોલીસના જણાવ્યા અનુસાર અકબર પર શુક્રવારની મધ્યરાત્રીએ હુમલો થયો હતો. તેઓ અસલમ નામની વ્યક્તિ સાથે હરિયાણા જઈ રહ્યા હતા.

તેઓ બે ગાય લઈને પગપાળા હરિયાણા જઈ રહ્યા હતા. ભીડે હુમલો કર્યો ત્યારે અસલમ જીવ બચાવીને ભાગી છુટવામાં સફળ થયો હતો. 

આ ટોળાંએ અકબરને ગાયની તસ્કરી કરનાર સમજીને ખૂબ જ માર માર્યો હતો.

વધુમાં અકબરને હૉસ્પિટલ લઈ જવાયા પરંતુ રસ્તામાં જ તેમણે દમ તોડી દીધો હતો.

જયપુર પોલીસ રેન્જના વરિષ્ઠ પોલીસ અધિકારી (એડિશનલ ડીજીપી) હેમંત પ્રિયદર્શીએ એક પત્રકાર પરિષદ યોજીને આ માહિતી આપી હતી.

તેમના અનુસાર રાયગઢ પોલીસ સ્ટેશનને મધરાતે સૂચના મળી હતી કે બે લોકો ગાયની તસ્કરી કરી રહ્યા છે.

પરંતુ ... બીજા 4000 અક્ષરો માટે લેખ ચાલુ રાખો:
જ્યારે પોલીસ ત્યાં પહોંચી ત્યારે તેમને અકબર ત્યાં ઘાયલ અવસ્થામાં જોવા મળ્યા હતા.

તેમણે પોલીસને કહ્યું કે તેમને ગાયના તસ્કરી સમજીને માર મરવામાં આવ્યો છે.

પોલીસે જણાવ્યું કે અકબરને હૉસ્પિટલ લઈ જવાની કોશિશ કરવામાં આવી પરંતુ ડૉક્ટરોએ તેમને મૃત જાહેર કર્યું હતું.

ઘટનાની જાણ થતાં જ મેન સમુદાયના લોકો હૉસ્પિટલ પહોંચી ગયા હતા અને વિરોધ નોંધાવ્યો હતો.

દરમિયાન સમગ્ર મામલાની જાણ થતા અકબરનો પરિવાર પણ હૉસ્પિટલ આવી પહોંચ્યો હતો. 

પોલીસે ઘણી સમજાવટ કર્યા બાદ પરિવાર પોસ્ટમૉર્ટમ માટે સંમત થયો હતો.

આ ભીડ મોદી-સુપ્રીમ કોર્ટનું પણ નથી સાંભળતી

અત્રે નોંધવું રહ્યું કે નરેન્દ્ર મોદી શુક્રવારે જ આ પ્રકારની ઘટનાઓ પર અફસોસ વ્યક્ત કર્યો હતો. 

તેમણે રાજ્ય સરકારોને આવી ઘટનાઓ રોકવા માટે પણ કહ્યું હતું.

એટલું જ નહીં પણ સુપ્રીમ કોર્ટે પણ રાજ્ય સરકારોને આવી ભીડને નિયંત્રણમાં લેવા અને લિંચિંગની ઘટનાઓ રોકવા માટે નિર્દેશ આપ્યા છે.

દરમિયાન એઆઈએમઆઈએમના અધ્યક્ષ અસદુદ્દીન ઓવૈસીએ આ ઘટનાને પગલે મોદી સરકાર પર નિશાન સાધ્યું છે.

તેમણે પ્રતિક્રિયા આપતા કહ્યું, "ગાયોને બંધારણના 21મા અનુચ્છેદ હેઠળ જીવન જીવવાનો મૂળભૂત અધિકાર છે અને એક મુસ્લિમની હત્યા કરવામાં આવે છે કેમ કે તેમને જીવવાનો મૌલિક આધિકાર નથી. મોદી સરકારના ચાર વર્ષ 'લિંચિંગ રાજ' છે."

વળી રાજસ્થાનના મુખ્યમંત્રી વસુંધરા રાજેએ પણ આ ઘટનાને વખોડી છે અને દોષિતો સામે કાર્યવાહીના નિર્દેશ આપ્યા છે.

જ્યારે મૃતક વ્યક્તિ અકબરનો મૃતદેહ તેમના ઘરે કોલગાંવ પહોંચ્યો ત્યારે માતમ છવાઈ ગયો હતો.

કોલગાંવના ઇસ્હાક અહેમદ કહે છે કે અકબરના મૃત્યુથી હવે તેમના બાળકો અનાથ થઈ ગયા છે અને વૃદ્ધ માતાપિતાએ જીવવાનો આધાર પણ ગુમાવી દીધો છે.

'પ્રસાશનની બેદકારીના કારણે અકબરની હત્યા થઈ'

હૉસ્પિટલમાં બહાર ભેગા થયેલા લોકોમાં હાજર મૌલાના હનીફ કહે છે,"પહેલૂ ખાનના કિસ્સામાં જો મજબૂત કાર્યવાહી થઈ હોત તો અકબર આજે જીવતો હોત."

"ઉમરની હત્યા થઈ ત્યારે પણ પ્રસાશને મજબૂતીથી કાર્યવાહી કરી હોત તો આજે આ ઘટના ન બની હોત."

"આ દુખના સમયે અન્ય વર્ગ સમુદાયના લોકો અમારી સાથે છે તે અમારા માટે થોડી રાહતની વાત છે."

કોલગાંવના ઇસ્હાક કહે છે,"અકબરની પત્ની અને બાળકોની સ્થિતિ જોઈ નથી શકાતી. અકબરને સાત બાળકો છે. આ એક વિવિધ જ્ઞાતિઓ ધરાવતું ગામ છે."

"પરિવારજનોને સાંત્વના આપવા તમામ સમાજના લોકો આવ્યા છે. અકબરના ઘરમાં સરકારી યોજનાથી બનેલો પાકા બાંધકામનો...